Ne eblas certe scii, ĉu Trezoro Huang Yinbao estis valide elektita kiel estrarano, diras Mark Fettes. Li tamen estos traktata kiel estrarano ĝis la kongreso en Lisbono.
#000001
Post la ĵusa balotado pri novaj estraranoj en UEA estiĝis senprecedenca situacio. Ne klaras, ĉu la ĵus enpostenigita nova estrarano pri financoj, Trezoro Huang Yinbao, efektive estis valide elektita.
#000002
La prezidanto de UEA, Mark Fettes, petis la teknikan helpanton de UEA esplori, ĉu efektive la voĉoj de du komitatanoj ne estis ĝuste registritaj de la voĉdona sistemo.
#000004
– Pri la elekto de Trezoro, mi intencas fari kiel mi indikis al la Komitato, nome trakti lin kiel estraranon sed zorgi ke la decidoj ne dependu nur de lia voĉo. En Lisbono ni petos la Komitaton konfirmi lian elekton per ĉeesta sekreta baloto.
#000009
Trezoro Huang Yinbao do restos en la neklara stato de ebla estrarano ĝis la Universala Kongreso, kie li iĝos efektiva estrarano – aŭ efektiva neestrarano, depende de la opinio de la tiam ĉeestontaj komitatanoj.
#000010
Mi ĵus spektis tiuN ĉi filmetoN en kiu parolas la koncerna homo. Mi rimarkas la preskaŭ kompletaN mankoN de la akuzativo, kiu estas kerna parto de la lingvo.
#000026
Do mi demandas miN, kial homo kiu ne regas la bazoN de Esperanto estas nun en la estraro?
#000027
Nenio tre bone aŭguras por la estonteco de la lingvo aŭ de UEA, se tiu ĉi estas unu el la ĉefoj.
#000030
Ne estas novaĵo, ke estraranoj de UEA ne bone regas la lingvon. Ĉi-kuntekste mi memoras ekzemple Kep Enderby, prezidanton de UEA en la 90aj jaroj kaj eĉ 'Esperantiston de la jaro'. S-ano Huang Yinbao kapablas libere kaj flue paroli la lingvon. Liaj iom arbitraj akuzativoj vere ne estas unu el la gravaj problemoj de UEA kaj eĉ ne iu 'malbona aŭguro'.
#000032